**ELŐZETES HATÁSVIZSGÁLAT**

**a vásárok és piacok működéséről szóló 34/1995. (X.26.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása a szombathelyi piac és zsibvásár kiszámítható működési rendje a Szombathely Városi Vásárcsarnok épületének felújítását követően.

**2. Gazdasági, költségvetési hatások**

A rendeletnek gazdasági, költségvetési hatása nem merül fel.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A Szombathely Városi Vásárcsarnok 2020 márciusában megkezdődött felújítása befejeződött, az intézmény megkapta a használatba vételi engedélyt. Szombathely Megyei Jogú Város Önkormányzata Közgyűlésének a vásárok és piacok működéséről szóló 34/1995. (X.26.) önkormányzati rendelete (a továbbiakban: Rendelet) szabályozza az Önkormányzat által fenntartott vásár, piac helyét és nyitvatartási rendjét. A felújítás befejezésével és az újranyitással összefüggésben indokolt a Rendelet módosítása, amely a Szombathely Városi Vásárcsarnok igazgatója által az időközben felmerült gyakorlati tapasztalatok alapján történő módosításokat is tartalmazza.

A jogalkotás elmaradása esetén a Rendelet nem igazodna a felújítás következtében megváltozott körülményekhez.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**